Treron

Treron ialah genus bagi burung dalam keluarga merpati, Columbidae. Ahlinya sering dikenali sebagai punai. Genus ini bertebaran di seluruh Asia dan Afrika. Genus ini mengandungi 30 spesies, yang dikenali kerana warnanya yang hijau, sehingga memberikan nama Inggerisnya "green dove" (dara hijau), yang mana diperoleh daripada pigmen karotenoid dalam dietnya. Punai memakan pelbagai buah-buahan, kekacang dan bijian. Ia tinggal di atas pokok dan mendiami aneka habitat berkayu. Ahli genus ini boleh dikumpulkan mengikut spesies dengan ekor panjang, ekor sederhana panjang, dan ekor berbentuk baji. Kebanyakan spesies punai memiliki dimorphisme seksual, di mana burung jantan dan betina mempunyai perbezaan warna bulu.

Taksonomi
Genus Treron telah diperkenalkan pada 1816 oleh seorang pakar ornitologi Perancis Louis Jean Pierre Vieillot dengan punai lengguak (Treron curvirostra) sebagai spesies jenisnya. Nama genusnya daripada Yunani Kuno trērōn yang bermaksud "merpati" atau "dara".

Genusnya mengandungi 30 spesies:
 Punai bakau (Treron fulvicollis)
 Punai siul (Treron olax)
 Punai gading (Treron vernans)
 Punai siam (Treron bicinctus)
 Punai Pompadour sekelompok:
 Punai Sri Lanka (Treron pompadora)
 Punai paras kelabu (Treron affinis)
 Punai kepala abu (Treron phayrei)
 Punai Andaman (Treron chloropterus)
 Punai Filipina (Treron axillaris)
 Punai Buru (Treron aromaticus)
 Punai lengguak (Treron curvirostra)
 Punai pipi kelabu (Treron griseicauda)
 Punai Sumba (Treron teysmannii)
 Punai Flores (Treron floris)
 Punai Timor (Treron psittaceus)
 Punai bakuk (Treron capellei)
 Punai kaki kuning (Treron phoenicopterus)
 Punai Bruce (Treron waalia)
 Punai Madagaskar (Treron australis)
 Punai Comoros (Treron griveaudi)
 Punai Afrika (Treron calvus)
 Punai Pemba (Treron pembaensis)
 Punai São Tomé (Treron sanctithomae)
 Punai ekor jarum (Treron apicauda)
 Punai Sumatera (Treron oxyurus)
 Punai gunung (Treron seimundi)
 Punai bukit (Treron sphenurus)
 Punai perut putih (Treron sieboldii)
Punai Ryukyu (Treron permagnus)
 Punai Taiwan (Treron formosae)

Rujukan